38. Հարկային գործակալները յուրաքանչյուր ամիս սույն հրահանգում նշված դրույքաչափերով հաշվարկում են հարկը` դրանից պակասեցնելով վարձու աշխատողների (Հայաստանի Հանրապետության քաղաքացի, օտարերկրացի) համար հաշվարկած և տվյալ ամսում պետական բյուջեի հաշվին վճարվող` փաստացի վճարված ժամանակավոր անաշխատունակության նպաստների գումարները (ժամանակավոր անաշխատունակության նպաստները պակասեցված են համարվում պակասեցման ամսվան հաջորդող ամսվա 20-ից): Սույն հրահանգի 29-րդ կետի 1-ին ենթակետում նշված դեպքում հարկից ազատված գործատուների` իրենց վարձու աշխատողների նպաստները վճարելու ուղղությամբ կատարված ծախսերը պետական բյուջեից չեն փոխհատուցվում: